***Obrazec 6: Ocena skladnosti z »načelom, da se ne škoduje bistveno«***

**OCENA SKLADNOSTI Z »NAČELOM, DA SE NE ŠKODUJE BISTVENO«**

**(angl. Do-No-Significant-Harm, DNSH)**

**v skladu s Smernicami organa upravljanja za uporabo »načela, da se ne škoduje bistveno« pri izvajanju Programa evropske kohezijske politike v obdobju 2021-2027 v Sloveniji**

**Poenostavljen pristop**

Skladno z določbami člena 17 Uredbe o taksonomiji[[1]](#footnote-1) se ob upoštevanju življenjskega cikla proizvodov in storitev, ki se zagotavljajo z gospodarsko dejavnostjo, »načelo, da se ne škoduje bistveno« lahko razlaga v smislu bistvenega škodovanja šestim okoljskim ciljem, in sicer:

1. **blažitvi podnebnih sprememb**, kadar ta dejavnost privede do znatnih emisij toplogrednih plinov,
2. **prilagajanju podnebnim spremembam**, kadar ta dejavnost privede do povečanega škodljivega vpliva na sedanje podnebje in pričakovano prihodnje podnebje, na dejavnost samo ali na ljudi, naravo ali sredstva,
3. **trajnostni uporabi in varstvu vodnih in morskih virov**, kadar ta dejavnost škoduje dobremu stanju ali dobremu ekološkemu potencialu vodnih teles, vključno s površinskimi in podzemnimi vodami, ali dobremu okoljskemu stanju morskih voda,
4. **krožnemu gospodarstvu, vključno s preprečevanjem odpadkov in recikliranjem**, kadar ta dejavnost privede do znatne neučinkovitosti pri uporabi materialov ali neposredne ali posredne rabe naravnih virov ali do znatnega povečanja nastajanja, sežiganja ali odlaganja odpadkov ali kadar lahko dolgoročno odlaganje odpadkov bistveno in dolgoročno škoduje okolju,
5. **preprečevanju in nadzorovanju onesnaževanja**, kadar ta dejavnost privede do znatnega povečanja emisij onesnaževal v zrak, vodo ali zemljo v primerjavi s stanjem pred začetkom izvajanja te dejavnosti, ali
6. **varstvu in obnovi biotske raznovrstnosti in ekosistemov**, kadar je ta dejavnost bistveno škodljiva za dobro stanje in odpornost ekosistemov ali škodljiva za stanje ohranjenosti habitatov in vrst, vključno s tistimi, ki so v interesu Unije.

Pri pripravi ocene skladnosti z DNSH je treba izhajati iz vodilnih načel, ki so opredeljena v Tehničnih smernicah EK[[2]](#footnote-2). V skladu s Tehničnimi smernicami EK se za ukrepe, ki nimajo predvidljivega vpliva na vse ali nekatere od šestih okoljskih ciljev oziroma je ta vpliv nepomemben, lahko uporabi poenostavljeni pristop.

Poenostavljen pristop se lahko uporablja, če je izpolnjen vsaj eden od naslednjih kriterijev:

1. ukrep zaradi svoje narave nima predvidljivega vpliva na vse od šestih okoljskih ciljev oziroma je ta vpliv nepomemben,
2. ukrep se spremlja kot ukrep, ki 100-odstotno podpira cilje na področju podnebnih sprememb ali okoljske cilje v skladu s Prilogo I Uredbe (EU) 2021/1060 o skupnih določbah,
3. ukrep bodisi 100-odstotno podpira enega od šestih okoljskih ciljev ali bistveno prispeva k enemu od šestih okoljskih ciljev v skladu z določbami Uredbe o taksonomiji in Delegirane uredbe Komisije,
4. ukrep je po vsebini enak ukrepu, ki je bil ocenjen v okviru predhodne ocene PEKP in je opredeljen z morebitnimi omilitvenimi ukrepi v Tehničnih merilih za izbor projektov za ocenjevanje DNSH,
5. ukrep je po vsebini enak ukrepu, ki je že bil vsebinsko ocenjen v okviru Načrta za okrevanje in odpornost (v nadaljevanju NOO), zanj pa so določeni morebitni omilitveni ukrepi, ki se upoštevajo pri njegovi implementaciji.

|  |  |
| --- | --- |
| **Naziv operacije:** |  |
| **Naziv vlagatelja:** |  |
| **Ime in priimek zakonitega zastopnika vlagatelja:** |  |

**Specifični cilj RSO 3.2 »Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo«**

Upravičen namen, v katerega spada operacija, ki je predmet vloge:

[ ]  ukrep 1: celovita preureditev ulic in cest skladno z načeli trajnostne mobilnosti,

[ ]  ukrep 2: ureditev namenskih površin za JPP,

[ ]  ukrep 3: infrastruktura za pešce,

[ ]  ukrep 4: infrastruktura za kolesarje.

V skladu s Prilogo I Uredbe (EU) 2021/1060 o skupnih določbah ukrep 4 (infrastruktura za kolesarje) ustreza področju ukrepanja 083 Kolesarska infrastruktura, za katerega se upošteva 100-odstotni prispevek k ciljem na področju podnebnih sprememb in okoljskih ciljev, **s čimer je za ta ukrep izpolnjen kriterij b) za uporabo poenostavljenega pristopa.**

V skladu z Delegirano uredbo Komisije (EU) 2021/2139[[3]](#footnote-3) ukrep bistveno prispeva k prilagajanju podnebnim spremembam, saj gre pri dejavnosti 6.13 Infrastruktura za osebno mobilnost, prevoz s kolesi za ukrepe gradnje, posodobitve, vzdrževanja in upravljanja infrastrukture za osebno mobilnost, namenjene pešcem in kolesarjem, ki bistveno zmanjšujejo najpomembnejša fizična podnebna tveganja, ki so pomembna za to dejavnost, **s čimer je izpolnjen kriterij c) za uporabo poenostavljenega pristopa.**

Za specifični cilj RSO 3.2 je izvedena predhodna ocena skladnosti PEKP z načelom DNSH, kot je podana v dokumentu *Strokovna in tehnična podpora pri izvedbi celovite presoje vplivov na okolje za Program evropske kohezijske politike 2021–2027 – Dodatek za presojo načela, da se ne škoduje bistveno* (v nadaljnjem besedilu: CPVO-DNSH). Ukrepi od 1 do 4 so po vsebini enaki ukrepom, ki so bili ocenjeni v okviru predhodne ocene skladnosti PEKP z načelom DNSH in so opredeljeni z morebitnimi omilitvenimi ukrepi na podlagi Tehničnih meril za izbor projektov za izpolnjevanje »načela, da se ne škoduje bistveno«[[4]](#footnote-4) (v nadaljnjem besedilu: tehnična merila), **s čimer je izpolnjen kriterij d) za uporabo poenostavljenega pristopa**.

Povzetek ocene skladnosti DNSH iz CPVO-DNSH na podlagi tehničnih meril je predstavljen v tabeli 1, vsebinska utemeljitev in navedba morebitnih omilitvenih ukrepov je predstavljena v tabeli 2.

Kratek opis ukrepa:

|  |
| --- |
|  |

*Oceno skladnosti operacije z načelom DNSH z navedbo omilitvenih ukrepov v tabelah 1 in 2 ustrezno prilagodite glede na ukrepe, ki se bodo izvedli v okviru operacije. Besedilo v rdečem prilagodite tako, da ga bodisi vključite kot del vaš ocene (če je relevantno z vidika vaših ukrepov) bodisi ga izvzamete in predstavite morebitne druge ustrezne omilitvene ukrepe za zagotavljanje skladnosti operacije z načelom DNSH. V spodnjem okvirju navedite tudi razpoložljivo dokumentacijo, ki podpira navedbe v vsebinski utemeljitvi ocene skladnosti.*

Tabela 1: Povzetek ocene skladnosti operacije z načelom DNSH

| *Ali je za okoljske cilje v nadaljevanju potrebna vsebinska ocena skladnosti ukrepa z načelom, da se ne škoduje bistveno?* | *DA* | *NE* | *Utemeljitev, če ste izbrali odgovor »NE«* |
| --- | --- | --- | --- |
| Blažitev podnebnih sprememb |  | X | Navedena infrastruktura, skladno z Delegirano uredbo komisije (EU) 2021/2139 ne škoduje bistveno okoljskemu cilju ob upoštevanju določenih tehničnih meril:* Infrastruktura, ki se zgradi in upravlja, je namenjena osebni mobilnosti ali prevozu s kolesi: pločniki, kolesarske steze in območja za pešce, naprave za električno polnjenje in polnjenje z vodikom za pripomočke za osebno mobilnost.

Ukrep v skladu s Prilogo I k Uredbi (EU) 2021/1060 100-odstotno prispeva k ciljem na področju podnebnih sprememb – področje ukrepanja 083 Kolesarska infrastruktura.Ob upoštevanju navedenih meril za izbor projektov in omilitvenih ukrepov, ukrep ne bo povzročil precejšnjih emisij toplogrednih plinov. |
| Prilagajanje podnebnim spremembam | X |  |  |
| Trajnostna raba ter varstvo vodnih in morskih virov  | X |  |  |
| Krožno gospodarstvo, vključno s preprečevanjem odpadkov in recikliranjem  | X |  |  |
| Preprečevanje in nadzorovanje onesnaževanja zraka, vode ali tal  | X |  |  |
| Varstvo in ohranjanje biotske raznovrstnosti in ekosistemov  | X |  |  |

Tabela 2: Vsebinska utemeljitev ocene skladnosti operacije z načelom DNSH

| *Vprašanja* | *NE* | *Vsebinska utemeljitev - kjer je relevantno, predložite informacije o razpoložljivi podporni dokumentaciji* |
| --- | --- | --- |
| Blažitev podnebnih sprememb:*Ali se pričakuje, da bo ukrep**povzročil precejšnje emisije**toplogrednih plinov?* | X | Podrobnejša vsebinska ocena skladnosti ukrepa s tem okoljskim ciljem ni potrebna. |
| Prilagajanje podnebnim spremembam*Ali se pričakuje, da bo ukrep**povečal negativen vpliv trenutnega podnebja in**pričakovanega prihodnjega**podnebja na ukrep sam ali na**ljudi, naravo ali sredstva?* | X | Navedena infrastruktura, skladno z Delegirano uredbo komisije (EU) 2021/2139 bistveno prispeva k prilagajanju na podnebne spremembe ob upoštevanju določenih tehničnih meril:* izvedena bo ocena krepitve podnebne odpornosti, ki bo na ravni ukrepa upoštevala relevantna podnebna tveganja in ranljivosti.

Ukrep v skladu s Prilogo I k Uredbi (EU) 2021/1060 100-odstotno prispeva k ciljem na področju podnebnih sprememb – področje ukrepanja 083 Kolesarska infrastruktura.Skladno z omilitvenimi ukrepi iz CPVO-DNSH za Program EKP bodo v okviru ukrepa izpolnjene naslednje zahteve:V primeru gradenj objektov:* bo izkoriščen potencial za SE in zelene strehe na strehah objektov; kjer je možno in smiselno, bo na strehah spodbujena tudi vzpostavitev javnih površin za preživljanje prostega časa in trajnostno urbano kmetijstvo in čebelarstvo,
* bo predvidena uporaba padavinske vode (predvidi se sisteme zadrževanja padavinskih voda), ter večtočkovno ponikanje preostanka iz objektov in utrjenih površin preko biološko aktivnih tal (kjer je to možno skladno s področno zakonodajo),
* bo predvidena uporaba sive vode,
* bo zagotovljen primeren obseg zelenih površin ter zasaditve dreves (tudi na parkiriščih), ki preprečujejo učinek toplotnih otokov in omogočajo izvedbo ponikovalnic preko biološko aktivnih tal,
* bodo izvedeni drugi ukrepi, skladni z iniciativo Novi evropski Bauhaus (kjer je to primerno in smiselno).

Ob upoštevanju navedenih meril za izbor projektov in omilitvenih ukrepov, ukrep ne bo povečal negativnega vpliva trenutnega podnebja in pričakovanega prihodnjega podnebja na ukrep sam ali na ljudi, naravo ali sredstva. |
| Trajnostna raba ter varstvo vodnih in morskih virov:*Ali se pričakuje, da bo ukrep**škodil:**(i) dobremu stanju ali dobremu**ekološkemu potencialu vodnih**teles, vključno s površinsko**vodo in podtalnico; ali**(ii) dobremu okoljskemu stanju**morskih voda?* | X | Navedena infrastruktura, skladno z Delegirano uredbo komisije (EU) 2021/2139 ne škoduje bistveno okoljskemu cilju ob upoštevanju določenih tehničnih meril:* upoštevani bodo omilitveni ukrepi iz morebitne izvedene presoje vplivov na okolje (CPVO/PVO).

Ukrep v skladu s Prilogo I k Uredbi (EU) 2021/1060 100-odstotno prispeva k drugim okoljskim ciljem – področje ukrepanja 083 Kolesarska infrastruktura.Skladno z omilitvenimi ukrepi iz CPVO-DNSH za Program EKP bodo v okviru ukrepa izpolnjene naslednje zahteve:* Pri umeščanju novih objektov bo preverjen njihov potencialen vpliv tudi na črpališča pitne vode s podeljenimi vodnimi dovoljenji in na predlagana vodovarstvena območja, ki niso zaščitena z vodovarstvenimi območji, in izvedeni ukrepi za zaščito teh virov. Poseganje v bližino vodnih virov ali na predlagana vodovarstvena območja in načrtovanje ustreznih ukrepov za zaščito teh vodnih virov se preverja v okviru izdaje projektnih pogojev in izdaje gradbenega dovoljenja.
* Pri projektu/investiciji bo prišlo do posegov v priobalna in vodna zemljišča, zato bo izdelana ocena vpliva posega na stanje voda, v skladu s Prilogo 3 Splošnih smernic s področja upravljanja z vodami.

Ob upoštevanju navedenih meril za izbor projektov in omilitvenih ukrepov, ukrep ne bo škodil dobremu stanju ali dobremu ekološkemu potencialu vodnih teles, vključno s površinsko vodo in podtalnico; ali dobremu okoljskemu stanju morskih voda. |
| Krožno gospodarstvo, vključno s preprečevanjem odpadkov in recikliranjem:*Ali se pričakuje, da bo ukrep:**(i) povzročil znatno povečanje**nastajanja, sežiganja ali**odlaganja odpadkov, razen**sežiganja nevarnih odpadkov, ki**jih ni mogoče reciklirati, ali**(ii) povzročil bistvene**neučinkovitosti pri neposredni**ali posredni rabi naravnih virov v**kateri koli fazi njihovega**življenjskega cikla, ki jih ne**zmanjšujejo ustrezni ukrepi, ali**(iii) bistveno in dolgoročno**škodoval okolju z vidika**krožnega gospodarstva?* | X | Navedena infrastruktura, skladno z Delegirano uredbo komisije (EU) 2021/2139 ne škoduje bistveno okoljskemu cilju ob upoštevanju določenih tehničnih meril, ki so skladni z omilitvenimi ukrepi iz CPVO-DNSH za Program EKP.Ukrep v skladu s Prilogo I k Uredbi (EU) 2021/1060 100-odstotno prispeva k drugim okoljskim ciljem – področje ukrepanja 083 Kolesarska infrastruktura.Skladno z omilitvenimi ukrepi iz CPVO-DNSH za Program EKP bodo v okviru ukrepa izpolnjene naslednje zahteve:* Pri načrtovanju in izvedbi gradbenih del bodo izvedeni ukrepi za izboljšanje snovne učinkovitosti (ovrednotenje porabe snovi napram potrebam in funkcionalnosti vključno z upoštevanjem končne razgradnje, uporaba recikliranih materialov in ponovna uporaba materialov ter proizvodov; uporaba lokalnih materialov z ustreznimi tehničnimi lastnostmi, ki niso škodljive za okolje in zdravje ljudi ter materialov z nizkimi emisijami v življenjski dobi, uporaba sistemov kroženja snovi, ponovna uporaba vode ipd.). Skladno z nacionalnimi cilji na področju odpadkov se najmanj 70 % skupne mase gradbenih odpadkov pripravi za ponovno uporabo, reciklira in materialno predela (vključno z zasipanjem z uporabo odpadkov za nadomestitev drugih materialov, nenevarnih gradbenih odpadkov in odpadkov pri rušenju objektov, razen naravno prisotnega materiala, navedenega pod številko odpadka 17 05 04 s seznama odpadkov).

Ob upoštevanju navedenih meril za izbor projektov in omilitvenih ukrepov, ukrep ne bo škodil povzročil znatnega povečanja nastajanja in odlaganja odpadkov ali povzročil bistvene neučinkovitosti pri neposredni ali posredni rabi naravnih virov v kateri koli fazi njihovega življenjskega cikla, ali bistveno in dolgoročno škodoval okolju z vidika krožnega gospodarstva. |
| Preprečevanje in nadzorovanje onesnaževanja zraka, vode ali tal:*Ali se pričakuje, da bo ukrep**znatno povečal emisije,**onesnaževal v zrak, vodo ali**tla?* | X | Navedena infrastruktura, skladno z Delegirano uredbo komisije (EU) 2021/2139 ne škoduje bistveno okoljskemu cilju ob upoštevanju določenih tehničnih meril:* Sprejeti so ukrepi za zmanjšanje hrupa, prahu in emisij onesnaževal med gradbenimi ali vzdrževalnimi deli.

Ukrep v skladu s Prilogo I k Uredbi (EU) 2021/1060 100-odstotno prispeva k drugim okoljskim ciljem – področje ukrepanja 083 Kolesarska infrastruktura.Skladno z omilitvenimi ukrepi iz CPVO-DNSH za Program EKP bodo v okviru ukrepa izpolnjene naslednje zahteve:* Z namenom preprečitve lokalnih negativnih vplivov na onesnaženost zraka, obremenitev s hrupom in povečanje emisij toplogrednih plinov iz prometa bo v okviru gradnje novih javnih objektov in vlaganj v obstoječe javne objekte, kadar se posledično generira povečanje prometa ali pa področje trajnostne mobilnosti na lokaciji še ni urejeno, zagotovljena oz. urejena kolesarnica oz. mesta za parkiranje koles.

Ob upoštevanju navedenih meril za izbor projektov in omilitvenih ukrepov, ukrep ne bo znatno povečal emisij, onesnaževal v zrak, vodo ali tla. |
| Varstvo in ohranjanje biotske raznovrstnosti in ekosistemov:*Ali je ukrep:**(i) bistveno škodljiv za dobro**stanje in odpornosti**ekosistemov; ali**(ii) škodljiv za ohranitveni status**habitatov in vrst, vključno s**tistimi, ki so v interesu Unije?* | X | Navedena infrastruktura, skladno z Delegirano uredbo komisije (EU) 2021/2139 ne škoduje bistveno okoljskemu cilju ob upoštevanju določenih tehničnih meril:* upoštevani bodo omilitveni ukrepi iz morebitne izvedene presoje vplivov na okolje (CPVO/PVO).

Ukrep v skladu s Prilogo I k Uredbi (EU) 2021/1060 100-odstotno prispeva k drugim okoljskim ciljem – področje ukrepanja 083 Kolesarska infrastruktura.Ob upoštevanju navedenih meril za izbor projektov in omilitvenih ukrepov, ukrep ne bo bistveno škodil dobremu stanju in odpornosti ekosistemov ali na ohranitveni status habitatov in vrst, vključno s tistimi, ki so v interesu Unije. |

**Informacije o razpoložljivi dokumentaciji:**

|  |
| --- |
|  |

|  |  |  |
| --- | --- | --- |
| Datum:  | Žig | Podpis zakonitega zastopnika vlagatelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. [UREDBA (EU) 2020/852 EVROPSKEGA PARLAMENTA IN SVETA z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088](https://eur-lex.europa.eu/legal-content/SL/TXT/HTML/?uri=CELEX:02020R0852-20200622) [↑](#footnote-ref-1)
2. [Obvestilo Komisije - Tehnične smernice za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost 2021/C 58/01](https://eur-lex.europa.eu/legal-content/SL/TXT/HTML/?uri=CELEX:52021XC0218(01)) [↑](#footnote-ref-2)
3. [Delegirana uredba Komisije (EU) 2021/2139 z dne 4. junija 2021 o dopolnitvi Uredbe (EU) 2020/852 Evropskega parlamenta in Sveta z določitvijo tehničnih meril za pregled za določitev pogojev, pod katerimi se šteje, da gospodarska dejavnost bistveno prispeva k blažitvi podnebnih sprememb ali prilagajanju podnebnim spremembam, ter za ugotavljanje, ali ta gospodarska dejavnost ne škoduje bistveno kateremu od drugih okoljskih ciljev](https://eur-lex.europa.eu/legal-content/EN/TXT/?uri=CELEX%3A02021R2139-20250101) [↑](#footnote-ref-3)
4. Dostopno na: <https://evropskasredstva.si/app/uploads/2023/09/Priloga-Programa_DNSH_Tehnicna-merila-za-izbor-projektov.pdf> [↑](#footnote-ref-4)